《相和歌辞。长门怨二首》
唐代·郑谷

闲把罗衣泣凤凰，先朝曾教舞霓裳。

春来却羡庭花落，得逐晴风出禁墙。

流水君恩共不回，杏花争忍扫成堆。

残春未必多烟雨，泪滴闲阶长绿苔。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。